Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 733

d) Tudja lakóhelyének országgyűlési képviselőjének nevét. Tud az Országgyűlést éppen foglalkoztató ügyek közül néhányat felidézni. 2006/20/II. szám AZ EMBER A TERMÉSZETBEN MŰVELTSÉGI TERÜLET TANTERVEI 1–4. ÉVFOLYAM 2006/20/II. szám Az Ember a természetben műveltségi terület részletes tantervei mintegy másfél évtizedes tanterv- és taneszközfejlesztési praxis, kutatási és kísérleti eredmény, gyakorlati kipróbálási tapasztalat felhasználásával nyerték el végleges formájukat. Az eredeti tanterveket az Értékközvetítő és Képességfejlesztő Program Országos Központja dolgozta ki Zsolnai József koncepciója alapján. Ezen ÉKP-tanterv tantárgyi tanterveit – intézményünkben helyi alternatív tantervként alkalmazva – újabb többszöri kipróbálás alapján alakították olyanná a Zalabéri Általános Iskola pedagógusai, hogy más, igényes, szokatlan tevékenységeket is bátran alkalmazó pedagóguscsoportok nyugodtan alkalmazhatják őket helyi tanterveikben. A Képességfejlesztő és értékőrző kerettanterv (KÉK) részletes tantervei a NAT 2003-hoz igazítottak. Az általános iskola 1–4. évfolyamára az Ember a természetben műveltségi területen belül a következő tantervet közöljük: Természetismeret 1–4. Â Az egyes tantervek jellemzőit, az alkalmazásukhoz szükséges feltételeket a tantárgyi tantervek ismertetői tartalmazzák. ÂA tanulásához-tanításához javasolt időkeretet az összefoglaló óraterv javaslat és a tanterv tartalmazza. ÂE részletes tantervek nem önmagukban álló dokumentumok. Minden egyes tantárgyi tantervhez pedagógiai segédletek és az adott tantárgy tanulását segítő – zömmel saját fejlesztésű – taneszközök tartoznak. A tantárgyi tanterveken túl minden egyes tantárgyhoz négyféle pedagógiai segédlet készült és készül. Ezek az alábbiak:  tanítási program ( vagy tantárgyi útmutató),  feladatgyűjtemény,  időterv,  mérőlap és értékelési útmutató. ÂA Képességfejlesztő és Értékőrző Kerettanterv bármilyen tantárgyi tantervének, segédleteinek és taneszközeinek használatára továbbképzések keretében készülhetnek fel az ilyen típusú szolgáltatást igénylő pedagógusok. 2006/20/II. szám TERMÉSZETISMERET 1–4. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 1–4. évfolyam számára kimunkált alternatív tanterve képezte. Az itt közölt, 1–4. évfolyamra szóló Természetismeret tanterv szerves folytatása az 5–8. évfolyam Bevezetés a természettudomány alapjaiba tanterve, a 7–8. évfolyam számára kidolgozott Biológia tanterv, az 5–6. és a 7–8. évfolyam számára kidolgozott Földrajz, továbbá a 7–8. évfolyam számára készült Kémia tanterv.) Javasolt óraszám Évfolyam 1. 2. 3. 4. Óraszám (hetente) 1,5 A KÉK és a NAT 2003 viszonyának jellemzői A KÉK Természetismeret tantárgyi kerettanterv az Ember és természet műveltségi terület Természetismeret műveltségi részterületére terjed ki. A kerettanterv a műveltségi részterület követelményeit lefedi. A Természetismeret kerettanterv a NAT műveltségi területek oktatásának kiemelt fejlesztési feladatok követelményei közül a Környezeti nevelés és az EU és kultúra, továbbá a Testi és lelki egészség követelményeinek teljesítésére helyezi a fő hangsúlyt. Ezen kívül segíti a Hon- és népismeret és a Tanulás közös követelményeinek teljesítését. A Természetismeret kerettanterv jellemzői A Természetismeret kerettanterv – illeszkedve a KÉK tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (elégséges) teljesítményminősítést (osztályzatot) szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit – következetes tanulás és tanulás segítés révén – bármely tanuló teljesíteni tudja. A kerettanterv tanulási programja módot kínál a differenciált tanulásszervezésre a pedagógusok számára. A kerettanterv szorgalmazza a természetben való munkálkodást, a terepgyakorlatok keretében való tanulást. A kerettanterv alkalmazásához szükséges feltételek A Természetismeret kerettantervet tanítói vagy biológia-földrajz, biológia-kémia szakos tanári diplomával rendelkező, tereptani ismeretekben felkészült pedagógus eredményesen taníthatja. A kerettanterv különösebb térés időszervezést nem igényel. A természettudományi szaktanterem szerencsés adottság, a jól felszerelt biológia és kémia szertár és iskolakert megléte viszont fontos feltétel. 2006/20/II. szám A Természetismeret tanulásának céljai az 1–4. évfolyamon Ismeretszerzés, -feldolgozás és -alkalmazás Legyenek képesek a tanulók a természet jelenségeit és folyamatait észrevenni és azokat megfigyelni. Tudjanak egyszerű megfigyeléseket végezni növényeken, állatokon és az emberen, illetve a természeti környezetben. Legyenek képesek anyagokat megfigyelni, megvizsgálni kísérleti körülmények között és a környezetükben. Ismerjék és tudják használni az e megfigyelésekhez, vizsgálatokhoz, mérésekhez szükséges eszközöket. Tudjanak különböző jelenségeket összehasonlítani, csoportosítani. Megfigyeléseiket, tapasztalataikat, szerzett információikat tudják megfogalmazni szóban és írásban. Ismerjék és használják helyesen a tanult szakkifejezéseket. Vegyék észre a valóság és annak képi ábrázolása közti kapcsolatot. Tudják a kevésbé bonyolult szöveges és képi információkat értelmezni. Tudjanak a térképen tájékozódni, egyszerű térképvázlatot készíteni. Tudjanak tájékozódni természettudományi lexikonokban, enciklopédiákban, atlaszokban. Értsék az életkoruknak megfelelő természettudományos ismeretterjesztő könyvek, cikkek, televízióműsorok, videofilmek információit. Legyenek képesek belátni, hogy környezetük állapota saját egészségükre is hatással van. Igényeljék az egészséges életkörülményeket. Ismereteik és tapasztalataik ébresszék rá őket, hogy felelősek a természet jövőjéért, fenntarthatóságáért. Becsüljék meg környezetük értékeit, alakuljon ki pozitív attitűdjük a természeti környezet esztétikai és gazdasági értékei iránt. Tájékozódás a környezet anyagairól Vizsgálódások révén ismerjék a tanulók a környezetükben előforduló fontosabb – különböző szerveződési szintű – élő és élettelen anyagok néhány tulajdonságát. Legyenek tájékozott arról, hogy mely élelmiszerek fogyasztása szükséges az emberi szervezet egészséges fejlődéséhez. Tudják, hogy mely anyagok szennyezik a leggyakrabban a környezetet. Tájékozódás a térben Ismerjék a tanulók a világtájakat. Tudják megmutatni a világtájakat a terepen és a térképen. Tudjanak tájékozódni a lakóhelyükön és annak környékén. Tudják olvasni a domborzati és a tematikus földrajzi térképet. Legyen képzetük a térkép és a valóság kapcsolatáról, értsék a térképen való ábrázolás korlátait. Legyen helyes képzetük a környezet elemeinek méretéről, a számszerűen kifejezhető adatok nagyságrendjéről. Tudják a tárgyak helyét, valamint a mozgásokat különböző nézőpontból jellemezni. Tudják a környezetükben előforduló tárgyak méretét saját testméretükhöz viszonyítani. Ismerjék a környezetükben előforduló növények és állatok elterjedési területét. Tájékozódás az időben Szerezzenek gyakorlatot a tanulók az idő mérésében és becslésében. Ismerjék a napszakok és az évszakok változását és a változások okát. Lássák be, hogy az idő múlásával az élőlények is változnak. Tájékozottság a természettudományos megismerésről, a természettudomány fejlődéséről Tudatosuljon a tanulókban, hogy a természetről szerzett ismereteinket megfigyelések, vizsgálódás, kísérletezés, mérés útján szerezzük meg. Tudják, hogy a természettel kapcsolatos ismereteiket természettudományos könyvek, cikkek olvasása, televízió- és rádióműsorok, videofelvételek hallgatása, nézése révén is fejleszthetik. Legyenek tájékozottak arról, hogy a természettudomány – más tudományok mellett – meghatározó szerepet töltött be az emberiség problémáinak megoldásában és az életfeltételek javításában. Értékeljék, tiszteljék a természettudósok munkásságát, felfedezéseiket, kutatási eredményeiket. 2006/20/II. szám A szükséges tankönyvek, segédkönyvek és egyéb taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. Taneszköz Évfolyam Cím 1. Természetismeret. 1–2. (Készülőben) Természetismeret munkafüzet. 1. (Készülőben) Zsolnai Józsefné: Emberismeret. 1. 2. Természetismeret. 1–2. (Készülőben) Természetismeret munkafüzet. 2. (Készülőben) Zsolnai Józsefné: Emberismeret. 2. 3. Halácsy Éva–Kiss Éva: Természetismeret. 3. (Átdolgozás alatt.) Zsolnai Józsefné: Emberismeret. 3. 4. Kiss Albert: Természetismeret. 4. (Átdolgozás alatt.) Franyó István: Biológiai album I. Első atlaszom. Tanítási segédlet Évfolyam Cím 1–2. Természetismeret. Tantárgyi útmutató. 1–2. (Készülőben) 3–4. Természetismeret. Tantárgyi útmutató. 3–4. (Készülőben) 2006/20/II. szám A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Plakát terveztetése: “Védd a környezeted tisztaságát” címmel – tapasztalatszerzés: rendszeres megfigyelés, rajzos rögzítés  Szövegfeldolgozás: képekkel, ábrákkal illusztrált rövid szövegek elolvasása, feldolgozása (lényegkiemelés, adatkeresés, vázlat- és táblázatkészítés)  Kísérletezés: tanulói kísérlet, tanári demonstrációs kísérlet (megfigyelések, mérések, vizsgálatok, gondolkodtatás, a kísérletek leírása)  Szövegalkotás: a megfigyelések, szerzett információk szóban történő megfogalmazása a tanult szakkifejezések használatával a tanult műfajokhoz igazodva  Térképolvasás: a térképen való eligazodás, tájékozódás a térképjelek segítségével  Önművelés: a szerzett ismeretek kiegészítése a ismeretterjesztő könyvek, és könyvtárhasználati ismeretek alkalmazása révén  A periódusos rendszer használata (az elemek vegyjeleinek megállapítása)  Televízióműsorok megtekintése: ismeretterjesztő filmek tartalmának feldolgozása kiscsoportos kommunikáció során  Természettudományos ismeretterjesztő könyvek olvasása  Séta a lakóhely környékén, tavaszi kertbe való látogatás, kirándulások (tágabb, szűkebb környezet megismerése)  Helyes táplálkozási szokások kialakítása napirend, étrend készítése révén  A szövegértés ellenőrzése a munkafüzet és a tankönyv feladatainak megoldatása révén  Műfajhoz igazodó szóbeli szövegalkotás a szövegek, kísérletek megértésének ellenőrzése érdekében  Mérések, vizsgálatok, kísérletek elvégeztetése  Szóbeli vagy írásbeli szövegalkotás megadott szempontok és jegyzet alapján  Családlátogatás: a gyermek környezetének tanulmányozása (milyen állatok, növények környezetében él, megfelelően gondoskodik-e róluk?)  Osztálykirándulások: becsüli-e a természet értékeit, törekszik-e az esztétikus természeti környezet megóvására, felelősséget érez-e a természet jövőjéért?  Tanulói értékelés: önértékelés, diáktárs értékelése  Tanítói értékelés: a teljesítményt megerősítő, korrigáló értékelés  Témazáró, félévzáró és tanévzáró dolgozat  Zsűri értékelése: házi és iskolán kívüli versenyek 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes